Gédéon Bordiau

De Gédéon Bordiau, gebuer den 2. Februar 1832 zu Neufvilles an der Gemeng Soignies, a gestuerwen den 23. Januar 1904 zu Saint-Josse-ten-Noode bei Bréissel, war e belschen Architekt an Urbanist.

De Gédéon Bordiau huet op der Académie des beaux-arts zu Bréissel studéiert a war vun 1856 un den Architekt vun der Stad Bréissel.

Duerch de Kontakt mam Grand-Duc Adolphe vu Lëtzebuerg am Kader vum Bau vum Schlass vu Königstein am Taunus sinn d'Verbindungen zu Lëtzebuerg geknëppt ginn.

 Wierker
 an der Belsch
 1873-1877: Amenagement vum zoologeschen a botanesche Gaart vum Léopold-Park zu Bréissel;
 1875-1880: Uleeë vun eng Rei vu Plazen am nordëstlechen Deel vu Bréissel: Square Marie-Louise, Square Ambiorix, Square Marguerite;
 1891: Gare vu Soignies.

 zu Lëtzebuerg
 1891-1894: Ëm- an Ausbau vum Groussherzogleche Palais, zesumme mam Charles Arendt.Cf. Gédéon Bordiau op der franséischer Wikipedia. Kuckt och d'Internetsäit iwwer d'Geschicht vum Palais op monarchie.lu.

 Literatur 
 Philippart, R., 2007. Luxembourg. Historicisme et identité visuelle d'une capitale. 207 S. éditions saint-paul. ISBN 978-2-87963-694-8, S. 60

Kategorie:Gebuer 1832
Kategorie:Belsch Architekten
Kategorie:Urbanisten
Kategorie:Gestuerwen 1904